"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Nagu tavaliselt, toob saate teieni misjoniühendus One Way Mission.
Tere tulemast saatesse!
Täna õpetab Tapani Suonto Joosepist.
Mida Joosepi lugu meile tänapäeva inimestele õpetab?
One Way pühapäevapidu pühapäeviti kell 12.00 Helsingis
Mul on südames piiblitegelane nimega Joosep.
Olen uurinud viimasel ajal Joosepi elulugu ja õpetust,
mida Püha Vaim Joosepi elukogemuse kaudu annab.
Joosepi elu on sügav õpetus Jumala printsiipidest ja teedest.
Teiseks on see sügav võrdlus Kristusega.
Joosepi elus võib näha kokkuvõtlikult Jeesuse elu.
Joosep oli isale väga kallis. Piibel ütleb:
Iisrael armastas Joosepit enam kui kõiki oma poegi.
Kui ta vennad nägid, et nende isa armastas teda enam
kui kõiki tema vendi, siis nad vihkasid teda.
Siis läks Joosep vendade juurde ja ütles:
Kuulge ometi seda unenägu, mis ma unes nägin!
Jah, vaadake, me olime väljal vihke sidumas,
ja ennäe, minu vihk tõusis üles ning jäigi püsti seisma.
Aga teie vihud ümbritsesid seda ja kummardasid minu vihu ees.”
Siis ta vennad ütlesid temale:
Kas sina tahad saada meile kuningaks ja hakata meie üle valitsema?”
Ja nad vihkasid teda veelgi enam tema unenägude ja kõnede pärast.
Joosep läks siiralt vendade juurde ja rääkis neile tõtt
seda kuidagi ilustamata. Nii oli asi ju juhtunud.
See tõde tekitas vendades aga viha.
Johannese 1:11 -
"Ta tuli omade keskele, ent omad ei võtnud teda vastu."
Nii juhtus ka Jeesusega.
Johannese 15:20 -
Pidage meeles sõna, mis mina teile olen öelnud:
Ei ole teener suurem kui ta isand!”
Kui nad on taga kiusanud mind, kiusavad nad taga teidki.
Kui nad on pidanud minu sõna, peavad nad teiegi sõna.
Kuid seda kõike nad teevad teile minu nime pärast,
sest nad ei tunne teda, kes minu on saatnud.
Joosepi vennad ei tundnud Jumalat, kes oli Joosepiga rääkinud.
Jeesuse ajal ei tundnud preestrid, variserid ja tolle aja inimesed
Jumalat, kes Jeesuse saatis.
Täna ei tunne maailm, kellele evangeeliumi kuuleme Teda,
kes meid saatnud on.
Kui väidame, et tunneme Isa, reageerib maailm samuti vihaga,
kuna nad ei tunne Teda.
Vaid inimene, kes ise Jumalat tunneb, suudab mõista, milles asi,
kui räägime rõõmsalt Jumala teedest ja tegudest meie seas.
Kui vahel räägime sellest, kuidas Jumal on One Way'd aidanud,
mõtlevad mõned ennekõike, et kelleks me end õige peame.
Samal ajal teised aga rõõmustavad.
Vaid see, kes tunneb Jumalat, suudab tõeliselt rõõmustada meiega
ja koguduse keskel selle üle, mida Jumal teeb ja kui reaalne Ta on.
Seepärast ära imesta, et maailm vihkab ja halvustab meid.
Nad ei oska midagi muud, kuna nad ei tunne Jumalat.
Kui see poleks nii, ei läheks Pühakiri täide.
See peab nii olema.
See on meie osa Jumala lastena. See on osa meie kutsumusest.
Ja Iisrael ütles Joosepile:
Eks ole su vennad Sekemis karja hoidmas?
Tule, ma läkitan sind nende juurde!” Ja tema vastas: Siin ma olen!”
Jeesuski ütles: Teen Sinu tahtmist hea meelega.
Joosep läks kohe kuulekalt teele. Vennad ütlesid üksteisele:
Näe, sealt tuleb see unenägude sepitseja!
Tulgem nüüd, tapkem ta ära, visakem ta mõnda kaevu
ja öelgem, et kuri loom sõi tema ära!
Siis saame näha, mis ta unenäod tähendavad!”
Kui Ruuben seda kuulis, tahtis ta teda nende käest päästa
ja ütles: Ärgem võtkem temalt hinge!”
Ja Ruuben ütles neile: Ärge valage verd,
visake ta siia kõrbes olevasse kaevu, aga ärge pange oma kätt tema külge!”
Ta tahtis tema päästa nende käest ja saata tagasi isa juurde.
Piibel ütleb Jeesuse kohta:
Aga lõpuks ta läkitas nende juurde oma poja, mõeldes:
Ehk nad häbenevad mu poega!”
Kuid rentnikud rääkisid poega nähes omavahel: Tema ongi see pärija!
Läki, tapame ta ära ja tema pärandi saame meie!”
Joosep pandi kaevu. Sealt sattus ta Egiptusesse
orjaks vaarao ihukaitseülema Pootifari juurde.
Joosepiga tuleb majja ka õnnistus.
"Ja sellest ajast peale, kui ta oli pannud tema oma koja üle,
ja kõige üle, mis tal oli,
Issand õnnistas egiptlase koda Joosepi pärast,
ja Issanda õnnistus oli kõigega, mis tal oli kojas ja väljal."
Õnnistus järgis Joosepit kõikjal.
"Ja ta jättis kõik, mis tal oli, Joosepi kätte
ega teadnud millestki, kui ainult leivast, mida ta sõi."
Jumala õnnistus järgis Joosepit kõiges, mida ta tegi.
Miks? Sellepärast, et Jumal oli Joosepiga.
Seegi on üks põhimõtteid elus.
Kui Jumal on meiega, kus tahes me ka oleme,
isegi kui teed on rasked ja täis kannatusi,
käib Jumala õnnistav käsi meiega kaasas.
Ta ei jäta meid.
Pootifari naine mustab Joosepit oma valedega.
"Naine haaras kinni tema kuuest, öeldes: Maga mu juures!”
Aga Joosep jättis oma kuue tema kätte, põgenes ja läks õue.
Ja kui naine nägi, et ta oma kuue oli jätnud tema kätte
ja oli põgenenud õue,
siis ta hüüdis pererahvast ja rääkis neile, öeldes: Näete,
ta on toonud meie juurde heebrea mehe meid ära naerma!
Ta tuli mu juurde, et minuga magada, aga ma hüüdsin suure häälega,
ja kui ta kuulis, et ma häält tõstsin ja hüüdsin,
siis ta jättis oma kuue mu juurde, põgenes ja läks õue.”
Selle vale tõttu sattus Joosep vangi ja unustati.
Vale on tavalisim relv,
millega hingevaenlane Jumala plaane ründab.
Nii on see olnud läbi aegade.
Valedega on mustatud arvukalt jumalasulaseid.
Praegugi liigub maailmas mitmesuguseid valesid.
Nii on olnud alati.
Ilmselt igas koguduses, kus Jumal tegutseb,
tuleb võidelda erinevate valedega.
See pole võõras meilegi.
Oleme 30 aasta vältel mitmeid torme kogenud,
mille taga on olnud inimeste levitatud valed.
Vahel on olnud olukorrad nii täbarad ja rasked,
et vaid Jumala imelise abiga oleme neist pääsenud.
Valede maailm on nii vägev, et olen isegi tihti mõelnud:
meie töö ei püsiks püsti paari kuudki,
kui Jumala kaitsev käsi meie eest ei hoolitseks.
Nii suur on see vastupanu vägi, mis püüab valedega peatada.
Meid võib kaitsta vaid Jumal.
Nii on see iga jumalariigi tööga.
Jumal oma armus hoiab Püha Vaimu abil kogudusi koos
ja oma kuningriigi tööd käimas.
Pea seda meeles, kui kuuuled halba,
midagi, mis sind vaevab ja mis muudab su hoiakuid
mõne isiku või terve koguduse kohta.
Vale on kuradi relv, millega ta peatab, halvab
ja hävitab jumalariigi tööd.
Vale oli relv, millega tõusti ka Joosepi vastu.
Jumalal oli plaan Joosepi elu jaoks.
Joosep pandi vangi ja unustati sinna.
Piibel ütleb:
Aga Issand oli Joosepiga ja pööras tema poole oma helduse
ning tegi, et ta sai vangihoone ülema soosikuks.
Ja vangihoone ülem andis Joosepi kätte kõik vangid,
kes olid vangihoones, ja kõik, mis seal pidi tehtama, tegi tema.
Vangihoone ülem ei vaadanud millegi järele, mis oli tema käes,
sest Issand oli temaga ja mis ta tegi, Issand laskis korda minna.
Kus iganes Joosep käis, oli Issand endiselt temaga.
Lõpuks rääkis vaarao joogikallaja Joosepist vaaraole, nagu mäletate,
ja Joosep kutsutakse vaarao ette. Ja vaarao ütles Joosepile:
Ma nägin unenäo, kuid keegi ei oska seda seletada.
Aga ma olen kuulnud sinust räägitavat,
et kui sina unenägu kuuled, siis sa seletad selle.”
Ja Joosep vastas vaaraole, öeldes: Mitte mina!
Küllap Jumal annab vaaraole õige vastuse!”
Vaarao rääkis Joosepile unenäost ja Joosep seletas selle.
"See ongi see asi, mis ma vaaraole rääkisin:
mida Jumal kavatseb teha, seda on ta vaaraole näidanud.
Vaata, tuleb seitse aastat, mil on suur küllus kogu Egiptusemaal.
Aga neile järgneb seitse nälja-aastat, mil Egiptusemaal ununeb kõik küllus
ja näljahäda ulatub üle kogu maa. Maal ei ole enam küllust tundagi
nälja tõttu, mis tuleb selle järel, sest see on väga kange.
Ja kuna vaaraol on unenägu kaks korda kordunud,
siis on see asi Jumala poolt kindel ja Jumal laseb selle varsti sündida."
Joosep seletas vaarao unenäo ja andis nõu, kuidas tegutseda.
Ja vaarao ütles Joosepile:
Et Jumal on sulle kõike seda teada andnud,
siis ei ole keegi nii mõistlik ja tark kui sina!
Sina pead olema mu koja üle ja kogu mu rahvas järgigu sinu käske.
Ainult aujärje poolest tahan ma olla sinust suurem!”
Ja vaarao ütles Joosepile:
Vaata, ma olen pannud su kogu Egiptusemaa üle!”
Joosepi lugu on suurepärane kirjeldus Jumala teedest.
Kui Jumal viib oma sulase tõelise vaimse kordaminekuni,
ei tähenda see pidevat inimlikku edu, õnne ja õnnestumisi.
See ei tähenda, et tee eduni on täis inimlikke õnnistusi,
ja kõike, mida vahel lubatakse.
Vastupidi, Piibel näitab, et Jumala teedel on palju raskusi,
ülivõimsat vastuseisu, kuid nende keskel,
keset kõiki eluvõitlusi, on Jumal meiega.
Me saame hakkama ja saavutame kõik vajaliku.
Joosep saab Issandalt nägemuses tõotuse tulevase õnnistuse
ja Jumala plaani kohta.
Kuid sellest algas Joosepi elus raskuste tee.
Joosep oli orjaks, kuid ta oli Pootifarile õnnistuseks;
ta oli vanglas, kuid ta oli suureks õnnistuseks vanglaülemale.
Kui koitis Jumala aeg, ülendas Jumal Joosepi vanglast.
Ta oli õnnistuseks tervele Egiptusemaale.
Kõik elujuhtumid, olukorrad, sündmused ja jõud
teenivad lõpuks Jumala eesmärke.
Jumal ilmutab oma plaane isegi paganarahva kuningale
ja kasutab kuningat tööriistana oma plaanide teostamiseks.
Mitte üksnes üksikisikud, vaid Egiptust ümbritsevad maad
teenisid Issanda eesmärke.
Nii on tänapäevalgi. Piibel ütleb:
"Neile, kes Jumalat armastavad, laseb Jumal kõik tulla heaks."
Kõik sündmused toimuvad lõpuks Jumala plaanide kohaselt
ja kõik lõpeb nende kasuks, kes Jumalat armastavad.
Mitte kõikide kasuks, vaid nende, kes Teda armastavad.
Näeme Jumala valitud teenijat, kes Teda armastas, kaevus,
orjuses, vanglas ja lõpuks Egiptuse valitsejana.
Joosepi lugu viitab ka printsiibile: kutsumusel on alati oma hind.
Kutsumus maksis Joosepile kõik. Ta sai Jumalalt erilise kutse,
Jumal ilmutas selle talle ja oli valinud Ta oma plaanide jaoks.
Kuid sel kutsumusel oli oma hind. Nii on alati.
Igal kutsumusel, mida kohtame, on oma hind.
Ka koguduse kutsumisel on oma hind ja meie maksame selle eest.
Joosepi loos on veel üks printsiip - Jumala tõotuse jõud.
"Aga vaata, teie vihud ... kummardasid minu vihu ees.”
Jumala antud tõotus oli vägevam kõigest vastuseisust,
kõigist valedest ja vastupanevaist jõududest,
kõigist ahistustest ja kannatustest.
Vägevam kui kõik ebaõiglus oli Jumala tõotus.
Vale jõud on suur, kuid Jumal on veel suurem.
Vale saab täieliku kaotuse.
Lõpuks puhastati mustatud Joosepi maine täielikult.
Laul 105 räägib:
"Ja ta kutsus nälja maa peale, lõpetas kõik leivajätku.
Ta läkitas nende eele mehe: Joosep müüdi orjaks.
Tema jalgu vaevati pakus, ta kaelgi pandi raudu,
kuni Issanda sõna läks täide, tema kõne tegi ta puhtaks."
Jumal oli Joosepi poolt.
Jumala sõna ja Jumala teod tõestasid Joosepi süütust.
Jumal on lõpuks alati õige poolel.
Kui käime tões, on Jumal meie poolt.
Lõpuks päästab Ta kõik vale võimusest.
Viimane pääste on Taevariik, kuhu ei mahu ühtki valet.
Meilgi on Jumala tõotus, mille najal kogudusena edasi liigume.
Ta on lubanud, et Jeesus Krisus jääb viimsena põrmu peale seisma.
Tema võidab lahingu vaatamata kõigele vastuseisule.
Jumala kogudusena võime kohata suurt ebaõnne, viha, valesid
ja kibedust.
Täna elavad miljonid õed-vennad tohutu surve ja tagakiusu keskel.
Kuid tõotus on sellest kõigest suurem.
Saame võidu.
Tema jääb viimasena põrmu peale seisma.
1. Moosese 41:45 ütleb:
"Ja vaarao pani Joosepile nimeks Safnat-Paneah
ja andis temale naiseks Asnati, Ooni preestri Pooti-Fera tütre;
ja Joosep läks välja Egiptusemaale."
Naine kujutab kogudust, mis on koos Kristusega ausse tõstetud.
Need sündmused sarnanevad Jeesuse elule.
Joosep tuli oma vendade juurde, kuid nood põlgasid ta ära.
Vennad otsustasid ta ära tappa, kuid Jumal ei lubanud tal surra.
Jumal tõstab ta hävingust ja seab võimupositsioonile
kõrgemale kõigest muust võimust ja väest.
Ülendatud Joosep naib mõrsja.
Nii nagu naine on kõiges Joosepiga ühendatud,
on ka kogudus ühendatud Kristusega.
Naine on valitud ausse Joosepi kõrval.
Kui Joosep vaarao kaarikus vaarao kõrval ringi sõidab,
et kõike valitseda, langeb kogu rahvas maha
ja kummardab Joosepit.
Ainus, kes Egiptuse valitseja ees maha ei kummarda,
on tema naine.
Naine on Joosepi kõrval samasse ausse tõstetud.
Ta sõidab ringi samas kaarikus ja jälgib,
kuidas kogu ülejäänud rahvas kummardub Joosepi ees maha.
See on võrdpilt kogudusest Kristuse kõrval.
Meie oleme Tema mõrsja.
Kristuse positsioon määrab terve koguduse positsiooni.
Kui oleme ühendatud Kristusega,
oleme ühendatud ausse tõstetud Päästjaga,
Kuningate Kuninga ja Isandate Issandaga.
Mitte alandatud seisuses oleva, hüljatu ja mahajäetuga,
vaid me oleme ühendatud ülestõusnud Kuningate Kuningaga.
"Ta on surnud kõikide eest, et elavad ei elaks enam enestele,
vaid temale, kes on nende eest surnud ja üles äratatud.
Seepärast ei tunne me nüüdsest peale kedagi inimliku loomuse poolest ...
Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
See tähendab seda, et igaüks, kes on riietunud Kristusega,
kes on andnud elu Jeesusele, on tõstetud Jeesuse kõrvale,
Temale kuuluvasse ausse, Tema kõrvale.
Kogudus on Talle veres üks. Oleme üks pere.
Vere kaudu oleme ühendatud kõigiga, kes käivad valguses.
Kui käime valguses, on meil Piibli sõnul osadus üksteisega.
Kuid lunastuse kaudu ühendab Püha Vaim meid
veel suurema, ülestõusnud ja ausse tõstetud Kristusega.
See on tõeline usklike osaduse saladus -
Tema pühadus ja ülevus.
Sellega on meid Kristuses ühendatud.
Me pole enam need, kes olime.
Me pole üksnes lonkavad, kõikuvad, väiksed inimesed.
Kristuses oleme midagi täiesti muud.
Sõna elavaks
Armuannid tuliseks
Kutsumus kirkaks
Usk kaineks
Jeesus lähedaseks
Jüngerluskool
Tänane Tapani Suonto jutlus Joosepist jätkub nädala pärast.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri